อาณาจักรอาคานอล

ชื่อทางการ
 การปกครอง
 ฝ่ายนิติบัญญัติ
 สถานะปกครอง
 องค์ราชาธิบดี
* เธนีร์โธบันที่ 10 เกอร์ดีม่า
* อาราเมนอสที่ 10

**พระราชอาณาจักรในพระองค์แห่งเกรทเตอร์อาคานอล** (อาคานอลมาตรฐาน: Resbarnthoquer z Marno Archanquer) เป็นรัฐที่ตั้งอยู่ ณ ชายฝั่งชนเสรี โดยสถาปนาขึ้นในช่วงก่อนศักราชอาคานอลที่ 1130 หรือ ศักราชสามัญที่ 1 โดยสมเด็จพระราชาธิบดีเธนีร์โธบันที่ 1 ผู้นำชนเผ่าลี้ภัยที่มาจากราชอาณาจักรรูมซึ่งชนเผ่าอาคานอลได้ลี้ภัยออกมาตั้งแต่ก่อนศักราชอาคานอลที่ 2341 ต่อมาเธนีร์โธบันแห่งชนอาคานอล ได้สถาปนาตัวเองขึ้นเป็นเรสบาร์นิค (กษัตริย์แห่งชนเผ่า) เพื่อรวบรวมชนเผ่าอาคานอลที่กระจัดกระจาย ในอยู่ภายใต้การปกครองของชาวอาคานอลด้วยกัน สิ้นสุดลงเมื่อสมเด็จพระราชาธิบดีอิกซิออสที่ 8 สถาปนาจักรวรรดิในพระองค์แห่งเกรทเตอร์อาคานอลในศักราชอาคานอลที่ 1 หรือ ศักราชสามัญที่ 1130

## การกำเนิด

แต่เดิมชาวอาคานอลเป็นชนเผ่าขนาดใหญ่ที่อาศัยอยู่ทางทิศตะวันออกของแม่น้ำเดฟไพ แม่น้ำที่เกิดจากการรวมตัวของแม่น้ำสาขาทั้งสี่ โดยชนเผ่าอาคานอลจำนวนมากต้องถูกรุกรานโดยชาวรูม ซึ่งเป็นกลุ่มคนที่อพยพมาจากกรานาดีนพร้อมกับวิทยาการจำนวนหนึ่ง ชนเผ่าอาคานอลที่ล้าหลังจึงต้องพ่ายแพ้และถูกจับไปเป็นทาสชาวรูมจำนวนมาก ตามบทขยายพงศาวดารปฐมกาลได้อธิบายเอาไว้ถึงชนเผ่าอาคานอลในดินแดนชาวรูม ว่าทาสที่ถูกจับไปนั้นจะถูกนำไปขายหรือแลกเปลี่ยนกับสินค้าอื่น ๆ และใช้แรงงานตามปกติ ไม่ถึงกับขั้นอดยากหิวโหย แต่ไม่มีอิสระในการใช้ชีวิต และชาวอาคานอลบางคนนั้นโชคดี ไปเป็นทาสในเรือนสถาบัน บางครั้งได้รับการเรียนการสอนโดยเจ้าของสถาบันหรือคนมีความรู้ คนเหล่านี้จึงยกระดับจากทาสมาเป็น ผู้ใฝ่เรียน และกลุ่มคนเหล่านี้มีความคาดหวังจะปลดปล่อยชนเผ่าของตัวเองให้เป็นอิสระ โดยหมายเหตุของบทขยายพงศาวดารปฐมกาลได้ให้ทฤษฎีเกี่ยวกับความคาดหวังนี่ไว้ว่า "เหล่าอาคานอลกลุ่มนี้ไม่ได้หมายคิดจะหนีจากไป แต่ด้วยการชี้นำของนักเดินทาง ทำให้คนเหล่านี้จึงเปลี่ยนเป้าหมายไปตั้งรกรากที่บ้านเกิดอย่างถาวร" จึงคาดการณ์ได้ถึงสาเหตุอีกอย่างในการปลุกระดมชาวอาคานอลให้ต่อต้านเจ้านายของตนเอง

ชาวรูมมีนิคมอยู่ตามชายฝั่งของทวีปไปทางทิศตะวันออก ระหว่างดินแดนรูมกับอาณาเขตของชาวเอลฟ์ ดินแดนเหล่านี้จะมีนิคมเล็กๆของชาวรูมไปตั้งอยู่ เป็นท่าเรือค้าทาสและทรัพยากรธรรมชาติ ชาวอาคานอลนับเรือนพันได้ตัดสินใจก่อหวอดและอาศัยเรือของชาวรูมที่จะพาคนเหล่านี้หนีไป กลับไปที่ดินแดนที่จากมา โดยเรือได้ข้ามน้ำข้ามทะเลอยู่ 4 วัน 4 คืน และได้ลงที่นิคมหนึ่งของชาวรูม ซึ่งเป็นนิคมร้าง และได้พากันตั้งรกรากอยู่ที่ชายฝั่งนั้น เรียกกันต่อมาว่า "**ชายฝั่งชนเสรี**" โดยตั้งรกรากตั้งแต่ช่วงก่อนศักราชอาคานอลที่ 2341 เป็นต้นมา ใช้ชีวิตในฐานะชนเผ่าที่มีการศึกษาที่รับมาจากชาวรูมอีกที และพากันปรับประยุกต์แนวคิดชาวรูมมาเป็นของตัวเอง แต่ยังคงสร้างบ้านแบบการตั้งกระโจม ล่าสัตว์หาของป่าเป็นกิจวัตรและขยายดินแดนออกไปพอจะตั้งเป็นถิ่นฐานสำหรับรวมเหล่าชนเผ่าอาคานอลที่ตั้งรกรากอยู่ภายในทวีป

จนกระทั่งก่อนศักราชอาคานอลที่ 1131 เธนีร์โธบัน ลูกชายของหัวหน้าชนเผ่าอาคานอลที่ตั้งรกรากอยู่ชายฝั่งชนเสรี และเป็นหนึ่งในบุคคลที่ได้ไปศึกษาที่นครหลวงไซน์เธีย ซึ่งเป็นนครการศึกษาของชาวรูม โดยเธนีร์โธบันได้รับตำแหน่งหัวหน้าชนเผ่าภายหลังจากบิดาเสียชีวิตไป เธนีร์โธบันเรียกเหล่าพ่อบ้านมาประชุมกันในช่วงหนึ่งของปลายฤดูหนาว และกลุ่มคนที่เชี่ยวชาญการคาดการณ์ช่วงเวลา ได้กำหนดฤกษ์การสถาปนาหัวหน้าชนเผ่าคนใหม่ในช่วงหมดฤดูหนาว

เมื่อหมดฤดูหนาว เข้าสู่ช่วงฤดูใบไม้ผลิ ชนเผ่าอาคานอลจัดงานเฉลิมฤกษ์หัวหน้าชนเผ่าคนใหม่ให้กับเธนีร์โธบัน และเธนีร์โธบันได้ประกาศต่อหน้าคนที่มาประชุม โดยได้กล่าวถึงอำนาจที่ชอบธรรมที่ได้รับสืบทอดมา และการทำให้สิ่งนั้นประจักษ์จะต้องทำให้ชนอาคานอลมีอารยธรรมและอาณัติที่ยิ่งใหญ่พอจะทำให้ชนอื่น ๆ ยำเกรง จึงสถาปนาตนเองเป็น "เรสบาร์นิค" หรือ เจ้าแห่งชนเผ่าทั้งปวง และกำเนิดเป็นพระอาณาจักรในพระองค์แห่งเกรทเตอร์อาคานอลในฤดูใบไม้ผลิ สามัญศักราชที่ 1 เป็นต้นมา